stanford-oval/wikipedia huggingface dataset:
STEP-koulutus
Koulutustoiminta

STEP-koulutus sisältää sosiaali- ja terveysalan sekä humanistisen ja kasvatusalan ammatillista koulutusta. Se tarjoaa myös oppisopimuspalveluita sekä täydennys- ja lisäkoulutusta. Työelämäpalvelujen Agricola tarjoaa uskonnonpedagogisia koulutus- ja kehittämispalveluita kouluille ja varhaiskasvatukseen sekä kirkon lapsi- ja perhetyöhön. STEP-koulutuksessa järjestetään paljon kristillisten järjestöjen ja seurakuntien työntekijöiden ja maallikoiden täydennyskoulutusta. Lisäksi se antaa yleissivistävää koulutusta ja tarjoaa erilaisia koulutus- ja kokouspalveluita.
STEP-koulutuksen pitkäkestoisessa koulutuksessa opiskelee noin 3 500 opiskelijaa. Lisäksi STEP-koulutuksen järjestämille erilaisille kursseille ja täydennyskoulutukseen osallistuu vuosittain useita satoja ihmisiä. STEP-koulutuksessa voi suorittaa lastenohjaajan, lähihoitajan, nuoriso- ja vapaa-ajanohjaajan ja kodinhuoltajan ammatillisia perustutkintoja. Lisäksi STEP-koulutuksessa voi suorittaa useita eri ammatti- ja erikoisammattitutkintoja. Näiden joukossa ovat esimerkiksi koulunkäynninohjaajan, perhepäivähoitajan ja suntion ammattitutkinnot sekä vanhustyön erikoisammattitutkinto.
STEP-koulutus on sekä kouluttava oppilaitos että sosiaalialan palveluita tuottava organisaatio. STEP-koulutus on mukana erilaisissa diakonian, kristillisen kasvatuksen sekä kulttuurialan yhteistyöjärjestöissä ja kehittämisprosesseissa. STEP-koulutus kuuluu Diakoniaopistot-verkostoon.
Samalla kampusalueella STEP-koulutuksen kanssa toimivat Kirkon koulutuskeskus ja Eteva-kuntayhtymän vammaisalan kehittämiseen erikoistunut yksikkö, jonka yhteydessä tuotetaan vammaisalan perhepalveluita.
Historia

STEP-koulutuksen on perustettu vuonna 1945 Seurakuntaopiston nimellä, mutta se jatkaa jo vuonna 1936 samalla paikalla aloittaneen Pyhäkouluopiston toimintaa. Seurakuntaopiston historiaan liittyy erityisesti kristillisen kasvatuksen ja diakonian kehittämis- ja koulutustoiminta. Seurakuntaopisto käynnisti Suomessa ensimmäisenä diakonien ja kirkon nuorisotyönohjaajien koulutuksen, joka jatkuu edelleen osana Diakonia-ammattikorkeakoulun toimintaa.
Seurakuntaopistoa ylläpiti vuoteen 2013 asti Suomen Kirkon Seurakuntaopiston Säätiö. Vuodesta 2013 alkaen Seurakuntaopiston ja myöhemmin STEP-koulutuksen ylläpitäjänä on toiminut Kirkkopalvelut. Seurakuntaopisto muodostui vuoteen 2013 asti käytännössä kahdesta oppilaitoksesta eli Järvenpään diakoniaopistosta, joka oli toisen asteen ammatillinen oppilaitos, ja Luther-opistosta, joka oli kansanopisto. Suomen Kirkon Seurakuntaopiston Säätiö jatkaa edelleen toimintaansa ja keskittyy edistämään ja tukemaan diakonian sekä kristillisen kasvatuksen osaamisen kehittämistä Suomen evankelis-luterilaisen kirkon piirissä. Suomen Kirkon Seurakuntaopiston Säätiö on myös Diakonia-ammattikorkeakoulua ylläpitävän osakeyhtiön toiseksi suurin omistaja.
Suomen Kirkon Seurakuntaopiston säätiön perustivat Suomen evankelis-luterilaisen kirkon Kirkkohallitus, Kirkkopalvelut ja Seurakuntien Lapsityön Keskus. Säätiön tehtävänä on järjestää kirkkoa ja yhteiskuntaa palvelevaa ammatillista ja yleissivistävää koulutusta sekä tarjota palveluita diakonian ja kristillisen kasvatuksen alueilla.
Suomen Kirkon Seurakuntaopiston Säätiön johtajina ja säätiön ylläpitämien oppilaitosten rehtoreina ovat toimineet Aarne Siirala, Simo Palosuo, Simo Huhta, Jarmo Kökkö, Ari Muttonen (2005–2007) ja Hannu Harri (2007–2013).
Oppilaitokset, yksiköt ja palvelut

Järvenpään diakoniaopisto
Luther-opisto
STEP-päiväkoti
Seurakuntaopiston lapsityön instituutti
Seurakuntaopiston oppisopimuspalvelut
Uskonnonpedagoginen instituutti
Kotimusiikkiviikko
Aiheesta muualla

STEP-koulutuksen kotisivut
2-piperidoni

| 2-Piperidoni |
| --- | --- |

Tunnisteet
IUPAC-nimi:  2-piperidinoni
CAS-numero:  675-20-7
PubChem CID:  12665
SMILES:  C1CCNC(=O)C1
Ominaisuudet
Molekyylikaava:  C5H9NO
Moolimassa:  99,132 g/mol
Sulamispiste:  39–40 °C
Kiehumispiste:  256 °C
Tiheys:  1,073 g/cm3
Liukoisuus veteen:  Liukenee veteen
2-Piperidoni eli 2-piperidinoni tai δ-valerolaktaami (C5H9NO) on laktaameihin kuuluva heterosyklinen orgaaninen yhdiste. Yhdistettä käytetään muiden yhdisteiden esimerkiksi polymeerien valmistamiseen.
Ominaisuudet

Huoneenlämpötilassa 2-piperidoni on väritöntä hygroskooppista kiteistä ainetta. Yhdiste liukenee erittäin hyvin veteen ja etanoliin sekä dietyylieetteriin. Myös hapot liuottavat sitä.
Valmistus ja käyttö

2-Piperidonia voidaan valmistaa Beckmann-toisiintumisella syklopentanonioksiimista. Toinen tapa valmistaa yhdistettä on vetysyanidin reaktio gammabutyrolaktonin kanssa ja muodostuva 4-syanovoihappo kondensoituu 2-piperidoniksi vedytyksen seurauksena.
2-Piperidonia käytetään orgaanisissa synteeseissä. se on esimerkiksi polyamideihin kuuluvan Nylon 5:n valmistuksen monomeeri ja Nylon %:tä valmistetaan siitä renkaanavautumispolymeroinnilla. 2-Piperidonin kuusiatominen rengasrakenne on suhteellisen pysyvä, minkä vuoksi polymeroituminen on hidasta ja vaatii initiaattoreiksi kvaternäärisiä ammoniumsuoloja.
Metsä Board Tako

Takon kartonkitehdas.
Metsä Board Tako eli Takon kartonkitehdas on Tampereen keskustassa Tammerkosken länsirannalla sijaitseva kartonkia valmistava tuotantoyksikkö. Tehtaassa on kaksi tuotantokäytössä olevaa kartonkikonetta ja yksi käytöstä poistettu kartonkikone. Tehdas on perustettu vuonna 1865, ja se kuuluu Metsä Board-konserniin.
Tehdas lopetti oman hiomon (puuhioke) tuotannon kesällä 2004 ja tuo tarvittavan massan Metsä Boardin muilta tehtailta. Hiomoa varten tehtaalle tuotiin puupöllejä, joiden kaataminen metallikouruun aiheutti kovaa melua kaupungin keskustassa. Myös puusta mekaanisesti hiotun massan laatu ei enää riittänyt. Ensimmäisessä vaiheessa tehdas siirtyi Lielahden sellutehtaan CTMP-massan käyttäjäksi. Kun Lielahden tehdas suljettiin, siirtyi Takon tehdas käyttämään BCTMP-massoja, joita valmistetaan Joutsenossa ja Kaskisissa.
Fredrik Idestamin 1865 perustama Tampereen puuhiomo 1870-luvulla.
Historiaa

Vuori-insinööri Fredrik Idestam perusti vuonna 1865 Tammerkosken alaputouksen varrelle puuhiomon. Hiomon tuotanto kasvoi 1860-luvun lopulla nopeasti ja Idestam perusti 1869 toisen puuhiomon Nokialle. Vuonna 1871 hän myi Tampereen puuhiomon samana vuonna perustamalleen Nokia Oy:lle. Vuonna 1877 puuhiomosta muodostettiin Tammerfors Takfiltfabriks Ab, joka valmisti puuhiokkeen ja pahvin ohella myös kattohuopaa. Uuden yhtiön toimitusjohtajana oli Adolf Törngren. Vuonna 1889 yhtiön omistajiksi tulivat vuorineuvos Rudolf Elving ja maisteri Anton Elving, jotka laajensivat ja uudistivat tehdasta. Yhtiön omistus siirtyi vuonna 1903 Tampereen Kattohuopa- ja Paperitehdas Osakeyhtiölle. Tehtaalle rakennettiin 1909 uusi puuhiomo ja vuonna 1914 siellä otettiin käyttöön Suomen silloin suurin paperikone. Valmistusohjelmaan kuuluivat 1900-luvun alussa kattohuopa, pinkopahvi, aaltopahvi ja pahvilaatikot.
Yhtiön osake-enemmistö siirtyi vuonna 1917 G. A. Serlachius Oy:lle. Tehtaan puinen kaksikerroksinen vuonna 1865 rakennettu tehdasrakennus, jossa sijaitsi kaksi paperikonetta ja puuhiomo tuhoutui tulipalossa 15. helmikuuta 1923. Tulipalossa kuoli neljä tehtaan työntekijää ja aineelliset vahingot olivat yli kaksi miljoonaa markkaa. 1930-luvulla tehtaan rakennukset ja koneet uudistettiin perusteellisesti ja samalla yhtiön nimeksi muuttui Tako Oy. Sotavuosien jälkeen Tako Oy keskittyi kartongin valmistukseen ja jalostukseen edelleen rasioiksi ja myyntipakkauksiksi. Työntekijämäärä oli suurimmillaan 1 300 vuonna 1965.
Tehtaan kartonkikoneet > Nykyiset

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa | Viiraosa | Viiraleveys | Puristinosa | Nopeus | Kapasiteetti | Muuta |
| Kartonkikone KK1 / Paperikone PK 3 | Füllner | 1922– (uusittu vuosina 1932, 1956, 1970 ja 1996) |  ? | 3 350 mm |  ? | 500 m/min | 135 000 t/a, Taivekartonki vaativiin savukepakkauksiin, aik. kromokartonki | Entinen paperikone. Muutettu kartonkikoneeksi vuonna 1932. |
| Kartonkikone KK3 | Voith/Tampella | 1953– (uusittu vuosina 1965 ja 1982) |  ? | 3 310 mm |  ? |  ? | 70 000 t/a, Taivekartonki vaativiin savukepakkauksiin |  ? |
Tehtaan kartonkikoneet > Entiset

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PK I | Füllner | 1866–15.2.1923 |  ? |  ? |  ? |  ? |  ? | Tehtaassa on ennen ollut Füllnerin paperikoneet sekä aaltopahvikoneita siipirakennuksen kolmannessa kerroksessa. Tulipalo tuhosi koneet vuonna 1923. |
| Paperikone PK II | Füllner | 190x–15.2.1923 |  ? |  ? |  ? |  ? |  ? | Tehtaassa on ennen ollut Füllnerin paperikoneet sekä aaltopahvikoneita siipirakennuksen kolmannessa kerroksessa. Tulipalo tuhosi koneet vuonna 1923. |
| Kartonkikone KK2 | Füllner (Wärtsilä/Valmet/Tampella) | 1938–2007 (uusittu vuosina 1961 ja 1992) | Valmet MB-former (1999), Valmet-Karhula perälaatikko (1991) | 3 600 mm (Trimmi: 3 220 mm) | 3 nippiä (1955) | 240 m/min | 70 000 t/a, 3-kerros taivekartonki vaativiin elintarvike- ja yleispakkauksiin | Yankee-sylinteri (Füllner, 1937), d=4796 mm Suljettu M-Realin tehostamisohjelman yhteydessä kesällä 2007. Kone on myynnissä.[vanhentunut linkki] |
Koneiden leveydet ovat leveimmillään 3 330 mm, nopeudet max. 500 m/min ja lopputuotteen neliömassa 170–400 g/m2. Tehtaalla on lisäksi kaksi rullainta ja kuusi arkkileikkuria. Tehtaan kapasiteetti on 205 000 tonnia vuodessa (kolmella koneella oli noin 260 000 tonnia vuodessa).
Aiheesta muualla

Kuvia tai muita tiedostoja aiheesta Metsä Board Tako Wikimedia Commonsissa
Ilmapanoraamakuva Takon kartonkitehtaasta – Virtuaalinen Tampereen kaupunkiopas: VirtualTampere.com
B. Ahlskog: Tapahtui Takossa. Takon historia 1865–2000. M-real [2008].
R. Kari: Tako 125. Vantaa 1990.
Lily Saarno: Pakkauskertomus. Takon Kotelotehdas Oy 1949–1999. Tako 1999.
Maailman paras tehdas -videotraileri
Kuvia TAKOn tehtaista Arjenhistoria.fi -verkkopalvelussa
Tako Oy, uusi suurtehdas Tammerkosken rannalla, Aamulehti, 25.03.1933, nro 82, s. 6, Kansalliskirjaston digitaaliset aineistot
Tammerkosken uusi mahtava tehdasfasadi, Aamulehti, 04.11.1934, nro 298, s. 9, Kansalliskirjaston digitaaliset aineistot
Takon kartonkitehdas ja Tammerkosken maisemaa.
2-nitropropaani

| 2-nitropropaani |
| --- | --- |


Tunnisteet
CAS-numero:  79-46-9
PubChem CID:  398
SMILES:  CC(C)[N+](=O)[O-]
Ominaisuudet
Molekyylikaava:  C3H7NO2
Moolimassa:  89,096 g/mol
Sulamispiste:  -93 °C
Kiehumispiste:  120,3 °C
Tiheys:  0,988 g/cm3
Liukoisuus veteen:  Veteen 17 g/l (20 °C)
2-nitropropaani (C3H7NO2) on nitroalkaaneihin kuuluva orgaaninen yhdiste. Yhdistettä käytetään liuottimena, orgaanisen kemian synteeseissä lähtöaineena ja rakettipolttoaineissa.
Ominaisuudet

2-nitropropaani on huoneenlämpötilassa väritöntä nestettä. Yhdiste liukenee hieman veteen ja erittäin hyvin useisiin orgaanisiin liuottimiin. Yhdiste on myrkyllistä ja ärsyttää ihoa, silmiä ja hengitysteitä. Aine voi räjähtää kuumennettaessa ja saattaa olla karsinogeenista.
Valmistus ja käyttö

2-nitropropaania valmistetaan nitraamalla propaania typpihapolla noin 410–420 °C:n lämpötilassa. Tässä reaktiossa muodostuu lisäksi nitrometaania, nitroetaania ja nitropropaania. 2-nitropropaanin osuus tässä seoksessa on noin 25 %. Eri yhdisteet erotetaan seoksesta tislaamalla.
2-nitropropaania käytetään erityisesti teollisuusliuottimena. Yhdiste liuottaa muun muassa selluloosaa, painomusteita, kumeja sekä useita eri hartseja. Usein sitä käytetään liuotinseoksena alkoholien kanssa. Muita käyttökohteita ovat lääkkeiden, väriaineiden sekä maatalous- ja tekstiilikemikaalien valmistus. 2-nitropropaania käytetään myös polttoaineena raketeissa sekä bensiinin ja dieselin lisäaineena.
2-butanoli

| 2-butanoli |
| --- | --- |


Tunnisteet
Muut nimet:  Sekundaaributanoli   Butan-2-oli   1-metyylipropanoli    Metyylietyylikarbinoli   Butyleenihydraatti
CAS-numero:  78-92-2
PubChem CID:  6568
Ominaisuudet
Molekyylikaava:  C4H9OH
Moolimassa:  74.1 g/mol
Ulkomuoto:  väritön neste
Sulamispiste:  −115 °C
Kiehumispiste:  100 °C
Tiheys:  0,81 g/cm3
Liukoisuus veteen:  12,5 g/100 ml (20 °C)
2-butanoli eli sekundaaributanoli C4H9OH kuuluu sekundaaristen alkoholien aineryhmään ja on syttyvää, normaaliolosuhteissa olomuodoltaan väritöntä nestettä, jolla on tunnusomainen haju. 2-butanolin  rakennekaava voidaan esittää muodossa CH3CH2CHOHCH3. Aineesta käytetään myös nimityksiä butan-2-oli, 1-metyylipropanoli, metyylietyylikarbinoli ja butyleenihydraatti.
2-butanolin moolimassa on 74,1 g/mol, sulamispiste −115 °C, kiehumispiste on 100 °C, tiheys 0,81 g/cm3 (vesi = 1,0 g/cm3), leimahduspiste 24 °C, itsesyttymislämpötila 406 °C ja CAS-numero 78-92-2. Aine liukenee veteen 20 °C:n lämpötilassa 12,5 g/100 ml. 2-butanolilla on optisesti aktiivisia enantiomeerejä.
Yhdistettä esiintyy kukkien tuoksuissa ja semiokemikaalina eliöiden viestinnässä.
2-butanoli on eräs butanolin C4H9OH isomeerisistä muodoista.
Ympäristö- ja terveysvaikutukset

Lyhytaikainen altistuminen ärsyttää silmiä sekä voi aiheuttaa tajunnantason laskua. 2-butanolin joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa. Työministeriön päätöksen 1044/91 mukaan aineelle altistumisen työssä katsotaan aiheuttavan vaaraa perimälle, sikiölle tai lisääntymiselle.
2-butanoli muuttuu elimistössä lähes täydellisesti 2-butanoniksi.
Valmistus ja käyttö

2-butanolia valmistetaan maaöljyn krakkauksessa syntyvistä 1- ja 2-buteenista. Nämä reagoivat rikkihapon toimiessa katalyyttinä veden kanssa muodostaen 2-butanolia. Välituotteena muodostuu vetysulfaattiestereitä. Myös muita katalyyttejä kuten alumiinihydroksidia ja volframioksidia on tutkittu katalyytteinä. Suurin osa valmistetusta 2-butanolista hapetetaan 2-butanoniksi. Siitä valmistetaan myös estereitä ja amineja ja sitä voidaan käyttää jarrunesteissä ja liuottimena esimerkiksi maalinpoistoon.
Aiheesta muualla

Wikimedia Commonsissa on kuvia tai muita tiedostoja aiheesta .
2-butanolin kansainvälinen kemikaalikortti
PubChem: 2-butanol (englanniksi)
Human Metabolome Database (HMDB): 2-Butanol (englanniksi)
DrugBank: 2-Butanol (englanniksi)
ChemBlink: sec-Butanol (englanniksi)
ChemBlink: (S)-(+)-2-Butanol (englanniksi)
ChemBlink: R-(-)-2-Butanol (englanniksi)
Dr. Duke's Phytochemical and Ethnobotanical Databases: 2-Butanol (englanniksi)
Pherobase: Floral Compound – butan-2-ol (englanniksi)
Pherobase: Semiochemical – butan-2-ol (englanniksi)
2,5-dinitrotolueeni

| 2,5-Dinitrotolueeni |
| --- | --- |

Tunnisteet
IUPAC-nimi:  2-metyyli-1,4-dinitrobentseeni
CAS-numero:  619-15-8
PubChem CID:  12075
SMILES:  CC1=C(C=CC(=C1)[N+](=O)[O-])[N+](=O)[O-]
Ominaisuudet
Molekyylikaava:  C7H6N2O4
Moolimassa:  182,138 g/mol
Sulamispiste:  53 °C
Kiehumispiste:  284 °C
Tiheys:  1,282 g/cm3
Liukoisuus veteen:  Veteen 0,3 g/l (20 °C)
2,5-Dinitrotolueeni (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä ja väriaineita valmistettaessa. 2,5-Dinitrotolueenin kanssa isomeerisia yhdisteitä ovat 2,3-, 2,4-, 2,6-, 3,4- ja 3,5-dinitrotolueenit.
Ominaisuudet

Huoneenlämpötilassa 2,5-dinitrotolueeni on keltaisia tai oransseja kiteitä. Yhdiste liukenee erittäin niukasti veteen ja paremmin hiilidisulfidiin ja useisiin orgaanisiin liuottimiin kuten etanoliin ja bentseeniin. 2,5-Dinitrtotolueeni ärsyttää hengitysteitä ja ihoa. Yhdisteen nielemisestä voi aiheutua huonovointisuutta, kouristuksia, tajuttomuus ja methemoglobiinin muodostumisesta aiheutuva ihon sinertyminen. Aine voi olla karsinogeeninen.
Valmistus ja käyttö

2,5-Dinitrotolueenia voidaan valmistaa nitraamalla tolueenia, o-nitrotolueenia tai m-nitrotolueeniaa. Näissä reaktioissa muodostuu myös muita dinitrotolueeni-isomeereja.
2,5-Dinitrotolueenia käytetään räjähteiden ja väriaineiden valmistamiseen. Yhdiste voidaan pelkistää 2,5-tolueenidiamiiniksi.
2,4-dinitroaniliini

| 2,4-dinitroaniliini |
| --- | --- |


Tunnisteet
CAS-numero:  97-02-9
PubChem CID:  7321
SMILES:  C1=CC(=C(C=C1[N+](=O)[O-])[N+](=O)[O-])N
Ominaisuudet
Molekyylikaava:  C6H5N3O4
Moolimassa:  183,13 g/mol
Sulamispiste:  188 °C
Tiheys:  1,615 g/cm3
Liukoisuus veteen:  Ei liukene veteen
2,4-dinitroaniliini (C6H5N3O4) on orgaaninen yhdiste ja aniliinin nitrattu johdannainen. Yhdistettä käytetään väriaineiden ja lääkkeiden valmistuksessa.
Ominaisuudet

2,4-dinitroaniliini on huoneenlämpötilassa keltaisia tai vihertävänkeltaisia kiteitä. Yhdiste on veteen liukenematonta ja liukenee hieman etanoliin ja asetoniin. 2,4-dinitroaniliini on myrkyllistä ja se ärsyttää ihoa, silmiä ja hengitysteitä. Aineella altistuminen voi johtaa methemoglobiinin muodostumiseen elimistössä.
Valmistus

2,4-dinitrobentseeniä valmistetaan 1-kloori-2,4-dinitrobentseenin ammonolyysillä eli kuumentamalla sitä ammoniakin läsnä ollessa. Reaktio tapahtuu 70–120 °C:n lämpötilassa, ja lämpötilaa nostetaan hiljalleen reaktion edetessä. Toinen tapa aineen valmistamiseen on p-nitroaniliinin nitraus väkevän typpihapon ja rikkihapon seoksella.
2,4-dinitroaniliinia käytetään muiden orgaanisten yhdisteiden valmistamiseen. Siitä valmistetaan lääkkeitä kuten brimonidiinia. Pelkistys raudan avulla johtaa 1,2,4-triaminobentseeniin ja pelkistys natriumsulfidin avulla 3,4-diaminonitrobentseeniin, joita käytetään typpiheterosyklien valmistamiseen. 2,4-dinitroaniliinin diatsoniumsuolaa käytetään violettien ja sinisten atsovärien valmistuksessa. Lisäksi yhdisteestä voidaan valmistaa korroosionestoaineita.
2,3-dihydroksibentsoehappo

| 2,3-Dihydroksibentsoehappo |
| --- | --- |

Tunnisteet
CAS-numero:  303-38-8
PubChem CID:  19
SMILES:  C1=CC(=C(C(=C1)O)O)C(=O)O
Ominaisuudet
Molekyylikaava:  C7H6O4
Moolimassa:  154,118 g/mol
Sulamispiste:  204 °C
Tiheys:  1,5420 g/cm3
Liukoisuus veteen:  Veteen 26,1 g/l (25 °C)
  
2,3-Dihydroksibentsoehappo (C7H6O4) on bentsoehapon johdannainen.
Ominaisuudet ja synteesi

2,3-Dihydroksibentsoehappo ei liukene kovin hyvin veteen ja kiteytyy liuoksistaan muodostaen dihydraatin. Kuumennettaessa yhdiste sulaa 204–206 °C:n lämpötilassa ja edelleen kuumennettaessa hajoaa katekoliksi ja hiilidioksidiksi. Kemiallisesti 2,3-dihydroksibentsoehappoa voidaan valmistaa kuumentamalla katekolia ammoniumkarbonaattiliuoksen kanssa tai käsittelemällä o-vanilliinihappoa vetybromidin ja etikkahapon seoksella.
Kasvit ja bakteerit valmistavat 2,3-dihydroksibentsoehappoa korismiinihaposta. Korismiinihappo isomeroidaan ensin isokorismiinihapoksi, joka entsymaattisen hydrolyysin ja dehydrogenoinnin seurauksena muodostaa 2,3-dihydroksibentsoehappoa. 2,3-Dihydroksibentsoehappo sitoutuu voimakkaasti rautaan ja sen rakenne on osana monia sideroforeiksi kutsuttuja yhdisteitä, tällainen on muun muassa enterobaktiini, jota bakteerit syntetisoivat seriinistä ja 2,3-dihydroksibentsoehaposta.
Aiheesta muualla

DrugBank: 2,3-Dihydroxy-Benzoic Acid (englanniksi)
Human Metabolome Database: 2-Pyrocatechuic acid (englanniksi)
Kyoto Encyclopedia of Genes and Genomes (KEGG): 2,3-Dihydroxybenzoic acid (englanniksi)
ChemBlink: 2,3-Dihydroxybenzoic acid (englanniksi)
2,6-diklooripyridiini

| 2,6-diklooripyridiini |
| --- | --- |


Tunnisteet
CAS-numero:  2402-78-0
PubChem CID:  16989
SMILES:  C1=CC(=NC(=C1)Cl)Cl
Ominaisuudet
Molekyylikaava:  C5H3NCl2
Moolimassa:  147,984 g/mol
Sulamispiste:  87-89 °C
Kiehumispiste:  211 °C
Liukoisuus veteen:  Ei liukene veteen
2,6-diklooripyridiini (C5H3NCl2) on halogenoituihin pyridiinijohdannaisiin kuuluva heterosyklinen orgaaninen yhdiste. Yhdistettä voidaan käyttää orgaanisissa synteeseissä muun muassa lääkeaineiden valmistuksessa.
Ominaisuudet, valmistus ja käyttö

Huoneenlämpötilassa 2,6-diklooripyridiini on valkoista kiteistä ainetta, joka ei liukene veteen. Yhdiste on erittäin heikko happo johtuen klooriatomien aiheuttamasta elektroneja puoleensavetävästä induktiivisesta efektistä ja steerisestä esteestä. Edes erittäin vahvat hapot kuten perkloorihappo eivät kykene protonoimaan sitä.
2,6-diklooripyridiiniä voidaan valmistaa klooraamalla pyridiiniä kloorin avulla yli 270 °C:n lämpötilassa. Lisäksi reaktiossa muodostuu 2-klooripyridiiniä.. 2,6-diklooripyridiiniä käytetään kinoliiniantibioottien kuten enoksasiinin valmistamiseen.
2,5-dimetyylifuraani

| 2,5-Dimetyylifuraani |
| --- | --- |


Tunnisteet
CAS-numero:  625-86-5
PubChem CID:  12266
SMILES:  CC1=CC=C(O1)C
Ominaisuudet
Molekyylikaava:  C6H8O
Moolimassa:  96,124 g/mol
Sulamispiste:  -62,8 °C
Kiehumispiste:  96 °C
Tiheys:  0,8883 g/cm3
Liukoisuus veteen:  Veteen 2,3 g/l
2,5-Dimetyylifuraani (C6H8O) on furaanin johdannaisiin kuuluva aromaattinen ja heterosyklinen orgaaninen yhdiste. Yhdistettä voidaan käyttää muiden orgaanisten kemikaalien valmistukseen ja lisäksi sitä tutkitaan mahdollisena biopolttoaineena.
Ominaisuudet

Huoneenlämpötilassa 2,5-dimetyylifuraani on väritöntä nestettä. Yhdiste liukenee vain niukasti veteen, mutta paremmin moniin orgaanisiin liuottimiin kuten etanoliin, dietyylieetteriin, kloroformiin, asetoniin ja bentseeniin. 2,5-dimetyylifuraanin energiatiheys on etanoliin verrattuna parempi ja palamisnopeus on verrattavissa bensiinin palamisnopeuteen. Etanoliin verrattuna 2,5-dimetyylifuraanin etuna on myös sen korkeampi kiehumispiste. 2,5-Dimetyylifuraani on niin kutsuttu toisen sukupolven biopolttoaine
Valmistus ja käyttö

2,5-Dimetyylifuraania voidaan valmistaa biomassan sisältämistä sokereista kuten glukoosista ja fruktoosista. Ensimmäisessä vaiheessa niistä muodostuu hydroksimetyylifurfuraalia, joka voidaan pelkistää vedyttämällä 2,5-dimetyylifuraaniksi. Katalyyttinä reaktiossa käytetään aktiivihiileen sidottua kuparia ja ruteniumia. Ongelmaksi valmistusprosessissa muodostuu huonohko selektiivisyys.
2,5-Dimetyylifuraania tutkitaan runsaasti käytettäväksi polttoaineena polttomoottoreissa. Tämän lisäksi siitä voidaan valmistaa myös muita orgaanisia yhdisteitä esimerkiksi asetonyyliasetonia ja p-ksyleeniä
2,5-lutidiini

| 2,5-lutidiini |
| --- | --- |

Tunnisteet
IUPAC-nimi:  2,5-dimetyylipyridiini
CAS-numero:  589-93-5
PubChem CID:  11526
SMILES:  CCC1=CN=C(C=C1)C
Ominaisuudet
Molekyylikaava:  C7H9N
Moolimassa:  107,152 g/mol
Sulamispiste:  -15,7 °C
Kiehumispiste:  157 °C
Tiheys:  0,9331 g/cm3
Liukoisuus veteen:  100 g/l (20 °C)
2,5-lutidiini (C7H9N) eli 2,5-dimetyylipyridiini on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä.
Ominaisuudet, valmistus ja käyttö

Huoneenlämpötilassa 2,5-lutidiini on väritöntä tai kellertävää nestettä. Yhdiste liukenee veteen ja liukenee myös etanoliin. asetoniin ja dietyylieetteriin. Aine on heikko emäs ja sen pKa-arvo on 6,4.
2,5-lutidiinia esiintyy kivihiilitervassa, josta sitä eristetään tislaamalla.
2,5-lutidiinia käytetään muiden orgaanisten yhdisteiden kuten isokinkomeronihapon valmistamiseen.
Aiheesta muualla

PubChem: 2,5-Dimethylpyridine (englanniksi)
ChemBlink: 2,5-Dimethylpyridine (englanniksi)
2-klooripyridiini

| 2-klooripyridiini |
| --- | --- |

Tunnisteet
CAS-numero:  109-09-1
PubChem CID:  7977
SMILES:  C1=CC=NC(=C1)Cl
Ominaisuudet
Molekyylikaava:  C5H4ClN
Moolimassa:  113,542 g/mol
Sulamispiste:  -46,5 °C
Kiehumispiste:  170 °C
Tiheys:  1,205 g/cm3
Liukoisuus veteen:  27 g/l
2-klooripyridiini (C5H4ClN) on heterosyklinen orgaaninen yhdiste ja pyridiinin kloorattu johdannainen. Ainetta voidaan käyttää orgaanisissa synteeseissä esimerkiksi hyönteismyrkkyjen ja lääkeaineiden valmistuksessa.
Ominaisuudet

Huoneenlämpötilassa 2-klooripyridiini on väritöntä nestettä. Se liukenee hieman veteen ja paremmin orgaanisiin liuottimiin kuten metanoli, etanoliin ja dietyylieetteriin. 2-klooripyridiini reagoi useiden nukleofiilien kanssa nukleofiilisella aromaattisella substituutiolla, jossa nukleofiili korvaa klooriatomin yhdisteen rakenteessa. Nukleofiiliena voivat toimia esimerkiksi alkoksidit ja amiinit